CELEX: 32018D0992
Language: et
Date: 2018-07-11 00:00:00
Title: Poliitika- ja julgeolekukomitee otsus (ÜVJP) 2018/992, 11. juuli 2018, Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2018)

13.7.2018   
            
            
               ET
            
            
               Euroopa Liidu Teataja
            
            
               L 177/12
            
         POLIITIKA- JA JULGEOLEKUKOMITEE OTSUS (ÜVJP) 2018/992,
   11. juuli 2018,
   Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2018)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
   ning arvestades järgmist:
   
               (1)
            
            
               Vastavalt otsuse 2010/96/ÜVJP artikli 5 lõikele 1 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuseid järgmiste ELi missiooni ülemate nimetamise kohta.
            
         
               (2)
            
            
               Nõukogu otsusega (ÜVJP) 2017/971 (2) muudeti EUTM Somalia käsuliini. Sellest tulenevalt tunnistati poliitika- ja julgeolekukomitee otsus (ÜVJP) 2016/396 (3) kehtetuks ning brigaadikindral Maurizio MORENA nimetati EUTM Somalia ELi missiooni vägede juhatajaks.
            
         
               (3)
            
            
               Poliitika- ja julgeolekukomitee võttis 26. juunil 2017 vastu otsuse (ÜVJP) 2017/1160, (4) millega nimetati brigaadikindral Maurizio MORENA järglasena EUTM Somalia ELi missiooni vägede juhatajaks kolonel Pietro ADDIS.
            
         
               (4)
            
            
               ELi sõjaline komitee soovitas 18. juunil 2018 poliitika- ja julgeolekukomiteel nimetada brigaadikindral Pietro ADDISi järglasena EUTM Somalia ELi missiooni vägede juhatajaks alates 16. juulist 2018 kolonel Matteo Giacomo SPREAFICO.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Kolonel Matteo Giacomo SPREAFICO nimetatakse Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhatajaks alates 16. juulist 2018.
   Artikkel 2
   Käesolev otsus jõustub selle vastuvõtmise päeval.
   
      Brüssel, 11. juuli 2018
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 44, 19.2.2010, lk 16.
   
      (2)  Nõukogu 8. juuni 2017. aasta otsus (ÜVJP) 2017/971, millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 146, 9.6.2017, lk 133).
   
      (3)  Poliitika- ja julgeolekukomitee 15. märtsi 2016. aasta otsus (ÜVJP) 2016/396 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse (ÜVJP) 2015/173 kehtetuks tunnistamise kohta (EUTM Somalia/1/2016) (ELT L 73, 18.3.2016, lk 99).
   
      (4)  Poliitika- ja julgeolekukomitee 26. juuni 2017. aasta otsus (ÜVJP) 2017/1160 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2017) (ELT L 167, 30.6.2017, lk 37).